Document ID: /roh_data/filtered/fineweb-2-filterrobots_roh.jsonl.gz/27847

Mauro Caviezel ha be per pauc manchentà sia emprima victoria en la cuppa mundiala. Tar il super-G a Saalbach en l'Austria è il Grischun vegnì segund, cun in retard da 15 tschientavels sin il victur, il Norvegais Aleksander Kilde.
Terz è vegnì il Tudestg Thomas Dressen. Dals ulteriurs svizzers nagins ch'han dumagnà tranter ils top 10. Marco Odermatt è vegnì 12avel, Gilles Roulin 17avel e Stefan Rogentin 19avel. Beat Feuz è crudà ora.
RTR novitads 15:00